Микеланджело Буонароти
Като дърво сред огъня разискрен…

Превод от италиански: Драгомир Петров, 1970

chitanka.info

Като дърво сред огъня разискрен…[0]

Като дърво сред огъня разискрен

да изгоря, с духа си да платя,

ако във любовта съм бил неискрен!

Ако съм влюбен в друга красота,

не в погледа, пред който вра и стина,

да ме лишат от него до смъртта!

Не теб ли любя с жар, като богиня,

във скръб, дълбока като любовта,

със дръзката си мисъл да погина!

[0] И това е фрагмент от незавършено стихотворение, посветено на неизвестна нам жена. — Б.пр. ↑

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.